**Jegyzőkönyv**

**Nagykovácsi Nagyközség Önkormányzat**

**Egészségügyi és szociális bizottság nyilvános üléséről**

**Az ülés helye: Öregiskola Közösségi Ház és Könyvtár**

**Az ülés időpontja: 2018. szeptember 17. (hétfő) 16 óra 45 perc**

**Meghívottak:** Dr. Szabó András elnök, Bánóczi Margit, dr. Klein Katalin, Karczewicz Ágnes, Kiszelné Mohos Katalin polgármester, Szemesy Barbara alpolgármester, dr. Fegyveres-Fiskál Gábor alpolgármester, Gerely Gábor képviselő, Honti Zoltán képviselő, Tegzes Endre képviselő, Fodor Attila képviselő, Papp István jegyző, dr. Halmosi-Rokaj Odett aljegyző, Grégerné Papp Ildikó osztályvezető, Kosztoványi Éva, Lenvirág Bölcsőde és Védőnői Szolgálat mb. intézményvezetője

**Megjelentek:** dr. Szabó András elnök, dr. Klein Katalin, Bánóczi Margit, Karczewicz Ágnes, Kiszelné Mohos Katalin polgármester, Honti Zoltán, Papp István jegyző, dr. Halmosi-Rokaj Odett aljegyző, Grégerné Papp Ildikó osztályvezető, Kosztoványi Éva, Lenvirág Bölcsőde és Védőnői Szolgálat mb. intézményvezetője, Kissné Szalay Erzsébet jegyzőkönyvvezető

**dr. Szabó András elnök:** Köszöntöm a megjelenteket. Megállapítom, hogy az Egészségügyi és szociális bizottság 4 fővel jelen van, határozatképes. A mai napon három napirendi pontunk van. Ha nincs hozzászólás az ülés napirendjéhez, akkor felteszem szavazásra a meghívó szerint. Indítható a szavazás.

**Megállapítom, hogy Nagykovácsi Nagyközség Önkormányzat Egészségügyi és szociális bizottsága jelen lévő 4 tagja 4 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**EGÉSZSÉGÜGYI ÉS SZOCIÁLIS BIZOTTSÁGA**

**11/2018. (IX. 17.) HATÁROZATA**

**Tárgy: Az Egészségügyi és szociális bizottság 2018. szeptember 17-i ülésének napirendje**

Nagykovácsi Nagyközség Önkormányzat Egészségügyi és szociális bizottsága úgy dönt, hogy 2018. szeptember 17-i ülésén az alábbi napirendet tárgyalja:

1. **A 4. háziorvosi körzet létrehozásával kapcsolatos rendelet-módosítás és döntések**
2. **A személyes gondoskodást nyújtó gyermekjóléti alapellátásokról és térítési díjairól szóló 8/2015. (IV. 23.) rendelet módosítása, a Lenvirág Bölcsőde és Védőnői Szolgálat szakmai dokumentumainak jóváhagyása**
3. **A Zsigmond Dentál Fogászati Kft. feladat-ellátási és bérleti szerződésének módosítása**

**Határidő**: azonnal

**Felelős**: EÜB elnök

**1. naprendi pont**

**A 4. háziorvosi körzet létrehozásával kapcsolatos rendelet-módosítás és döntések**

**dr. Szabó András elnök:** Átadom a szót az előadónak, Grégerné Papp Ildikó osztályvezető asszonynak, hogy röviden ismertesse az előterjesztést.

**Grégerné Papp Ildikó osztályvezető**: *Röviden ismertette az előterjesztést.*

**dr. Szabó András elnök:** Köszönöm. Kérdezem a bizottság tagjait, hogy van-e hozzászólás, kérdés.

**Dr. Klein Katalin**: Az első egy tájékozódó kérdés, az előterjesztés bevezető szövegében van utalás arra, hogy Remeteszőlős teljes területe ide tartozik, 807 fős ellátotti létszámmal. Milyen megállapodás van ezzel kapcsolatban, nekünk kötelességünk-e ennek az egészségügyi ellátásnak a megszervezése, illetve van-e valamilyen ellentételezés.

**Grégerné Papp Ildikó osztályvezető:** Feladatellátási szerződés van a két önkormányzat között az orvosi alapellátásra. Ebbe a háziorvosi ellátás és a gyerekorvosi ellátás is beletartozik. Ennek az ellentételezésére a feladatellátási szerződésben meg van határozva, hogy az orvosi rendelő karbantartására, felújítására fizetnek éves szinten 300 ezer Ft-ot.

**dr. Szabó András elnök:** Arról beszélünk, hogy létrehozunk egy új körzetet, és a javaslatban is konkrét számok szerepelnek. Ha az utcaszámok alapján van meghatározva ez a szám, akkor az korántsem jelenti azt, hogy tényleg annyi betegük van.

**Grégerné Papp Ildikó osztályvezető:** Ezek a számok konkrétak, megszámoltuk, hogy az utcákban hány lakos van. A területi ellátási kötelezettséghez meg kell jelölni a lakosságszámot és ezt minden évben le kell jelenteni jegyző úrnak a NEAK felé, és egyrészt ez alapján kapnak finanszírozást az orvosok. Másrészt pedig az ellátottak után.

**dr. Szabó András elnök:** Köszönöm. Van-e további kérdés, hozzászólás? Úgy látom nincs. Az előterjesztéshez egy rendelet-módosítás és két határozati javaslat tartozik. Először szavazzunk az új körzet létrehozásáról. Indítható a szavazás.

**Megállapítom, hogy Nagykovácsi Nagyközség Önkormányzat Egészségügyi és szociális bizottsága jelen lévő 4 tagja 4 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**EGÉSZSÉGÜGYI ÉS SZOCIÁLIS BIZOTTSÁGA**

**12/2018. (IX. 17.) HATÁROZATA**

**Tárgy: Döntés a 4. háziorvosi körzet létrehozásáról**

Nagykovácsi Nagyközség Önkormányzatának Egészségügyi és szociális bizottsága javasolja a Képviselő-testületnek a 4. háziorvosi körzet létrehozását.

**Határidő**: azonnal

**Felelős:** Polgármester

**dr. Szabó András elnök:** Köszönöm. Most szavazzunk a pályázati kiírásról. Indítható a szavazás.

**Megállapítom, hogy Nagykovácsi Nagyközség Önkormányzat Egészségügyi és szociális bizottsága jelen lévő 4 tagja 4 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**EGÉSZSÉGÜGYI ÉS SZOCIÁLIS BIZOTTSÁGA**

**13/2018. (IX. 17.) HATÁROZATA**

**Tárgy: A 4. felnőtt háziorvosi körzet létrehozásával kapcsolatos pályázati kiírásról**

Nagykovácsi Nagyközség Önkormányzatának Egészségügyi és szociális bizottsága javasolja a Képviselő-testületnek, hogy az előterjesztés melléklete szerinti tartalommal pályázati felhívást tegyen közzé a 4. háziorvosi körzet betöltésére.

**Határidő**: azonnal

**Felelős:** Polgármester

**dr. Szabó András elnök:** Köszönöm. Most a rendelet-módosításról szavazzunk. Indítható a szavazás.

**Megállapítom, hogy Nagykovácsi Nagyközség Önkormányzat Egészségügyi és szociális bizottsága jelen lévő 4 tagja 4 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**EGÉSZSÉGÜGYI ÉS SZOCIÁLIS BIZOTTSÁGA**

**14/2018. (IX. 17.) HATÁROZATA**

**Tárgy: Az egészségügyi alapellátási körzetekről szóló 18/2016. (IX. 23.) önkormányzati rendelet módosítása**

Nagykovácsi Nagyközség Önkormányzat Egészségügyi és szociális bizottsága javasolja a Képviselő-testületnek az egészségügyi alapellátási körzetekről szóló 18/2016. (IX. 23.) önkormányzati rendelet módosításának elfogadását az előterjesztésben foglaltak szerint.

**Határidő**: azonnal

**Felelős:** EÜB elnöke

**2. naprendi pont**

**A személyes gondoskodást nyújtó gyermekjóléti alapellátásokról és térítési díjairól szóló 8/2015. (IV. 23.) rendelet módosítása, a Lenvirág Bölcsőde és Védőnői Szolgálat szakmai dokumentumainak jóváhagyása**

**dr. Szabó András elnök:** Átadom a szót az előadónak, Grégerné Papp Ildikó osztályvezető asszonynak, hogy röviden ismertesse az előterjesztést.

**Grégerné Papp Ildikó osztályvezető**: *Röviden ismertette az előterjesztést.*

**dr. Szabó András elnök:** Köszönöm. Kérdezem a bizottság tagjait, hogy van-e hozzászólás, kérdés. Úgy látom nincs. Itt ismét három szavazásra lesz szükség. Először szavazzunk a bölcsőde szervezeti és működési szabályzatáról. A bizottság fogadja el ezt átruházott hatáskörben, ez már nem kerül a testület elé. Indítható a szavazás.

**Megállapítom, hogy Nagykovácsi Nagyközség Önkormányzat Egészségügyi és szociális bizottsága jelen lévő 4 tagja 4 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**EGÉSZSÉGÜGYI ÉS SZOCIÁLIS BIZOTTSÁGA**

**15/2018. (IX. 17.) HATÁROZATA**

**Tárgy: A Lenvirág Bölcsőde és Védőnői Szolgálat Szervezeti és Működési Szabályzatának elfogadása**

Nagykovácsi Nagyközség Önkormányzatának Képviselő-testülete Egészségügyi és Szociális Bizottsága úgy dönt, hogy elfogadja a Lenvirág Bölcsőde és Védőnői Szolgálat Szervezeti és Működési Szabályzatát.

Felkéri a Polgármestert és az Intézményvezetőt a szükséges intézkedések megtételére.

**Határidő**: azonnal

**Felelős**: Polgármester, Intézményvezető

**dr. Szabó András elnök:** Köszönöm. Most pedig szavazzunk a bölcsőde szakmai programjáról. Indítható a szavazás.

**Megállapítom, hogy Nagykovácsi Nagyközség Önkormányzat Egészségügyi és szociális bizottsága jelen lévő 4 tagja 4 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**EGÉSZSÉGÜGYI ÉS SZOCIÁLIS BIZOTTSÁGA**

**16/2018. (IX. 17.) HATÁROZATA**

**Tárgy: a Lenvirág Bölcsőde és Védőnői Szolgálat bölcsődei szakmai programjának jóváhagyása**

Nagykovácsi Nagyközség Önkormányzat Egészségügyi és szociális bizottsága javasolja a Képviselő-testületnek az előterjesztés melléklete szerinti tartalommal a Lenvirág Bölcsőde és Védőnői Szolgálat bölcsődei szakmai programjának jóváhagyását.

**Határidő**: azonnal

**Felelős:** Polgármester

**dr. Szabó András elnök:** Köszönöm. Most pedig szavazzunk a rendelet-módosításról. Indítható a szavazás.

**Megállapítom, hogy Nagykovácsi Nagyközség Önkormányzat Egészségügyi és szociális bizottsága jelen lévő 4 tagja 4 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**EGÉSZSÉGÜGYI ÉS SZOCIÁLIS BIZOTTSÁGA**

**17/2018. (IX. 17.) HATÁROZATA**

**Tárgy: A személyes gondoskodást nyújtó gyermekjóléti alapellátásokról és térítési díjairól szóló 8/2015. (IV. 23.) önkormányzati rendelet módosítása**

Nagykovácsi Nagyközség Önkormányzat Egészségügyi és szociális bizottsága javasolja a Képviselő-testületnek a személyes gondoskodást nyújtó gyermekjóléti alapellátásokról és térítési díjairól szóló 8/2015. (IV. 23.) önkormányzati rendelet módosításának jóváhagyását az előterjesztésben foglaltak szerint.

**Határidő**: azonnal

**Felelős:** EÜB elnöke

**3. naprendi pont**

**A Zsigmond Dentál Fogászati Kft. feladat-ellátási és bérleti szerződésének módosítása**

**dr. Szabó András elnök:** Átadom a szót az előadónak, Grégerné Papp Ildikó osztályvezető asszonynak, hogy röviden ismertesse az előterjesztést.

**Grégerné Papp Ildikó osztályvezető**: *Röviden ismertette az előterjesztést.*

**dr. Szabó András elnök:** Köszönöm. Kérdezem a bizottság tagjait, hogy van-e hozzászólás, kérdés. Úgy látom nincs. Két határozati javaslat van. Először szavazzunk a feladat-ellátási szerződésről. Indítható a szavazás.

**Megállapítom, hogy Nagykovácsi Nagyközség Önkormányzat Egészségügyi és szociális bizottsága jelen lévő 4 tagja 4 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**EGÉSZSÉGÜGYI ÉS SZOCIÁLIS BIZOTTSÁGA**

**18/2018. (IX. 17.) HATÁROZATA**

**Tárgy: A Zsigmond Dentál Fogászati Kft feladat-ellátási szerződésének módosítása**

Nagykovácsi Nagyközség Önkormányzat Egészségügyi és szociális bizottsága javasolja a Képviselő-testületnek, hogy járuljon hozzá ahhoz, hogy dr. Zsigmond Lívia doktornő a Nagykovácsi I. számú fogorvosi körzet rendelési idejét módosítsa, egyben felhatalmazza a polgármestert a feladat-ellátási szerződés aláírására.

**Határidő:** azonnal

**Felelős:** polgármester

**dr. Szabó András elnök:** Köszönöm. Most pedig szavazzunk a bérleti szerződésről. Indítható a szavazás.

**Megállapítom, hogy Nagykovácsi Nagyközség Önkormányzat Egészségügyi és szociális bizottsága jelen lévő 4 tagja 4 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**EGÉSZSÉGÜGYI ÉS SZOCIÁLIS BIZOTTSÁGA**

**19/2018. (IX. 17.) HATÁROZATA**

**Tárgy: A Zsigmond Dentál Fogászati Kft bérleti szerződésének módosítása**

Nagykovácsi Nagyközség Önkormányzat Egészségügyi és szociális bizottsága javasolja a Képviselő-testületnek, hogy hatalmazza fel a polgármestert a Zsigmond Dentál Fogászati Kft-vel bérleti szerződés aláírására az előterjesztésben leírt lényeges tartalmi elemekkel.

**Határidő:** azonnal

**Felelős:** polgármester

**dr. Szabó András elnök**: Köszönöm szépen. Amennyiben nincs több hozzászólás, vélemény, a bizottság ülését 17 óra 14 perckor lezárom.

K.m.f.

dr. Szabó András Bánóczi Margit

elnök tag